hu es hu hu hu hu hu es hu es hu hu hu hu hu hu hu hu es hu hu hu hu hu hu hu hu es hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu en hu en hu hu hu es es hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu eo hu hu hu hu hu hu hu hu hu hu en cs de hu hu hu hu hu hu hu hu hu hu hu hu hu hu en cs de hu hu en sv fr de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu it en hu hu sv hu hu fr hu hu hu hu en en hu hu en et hu fr de hu hu en en de en hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en arz hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 21.
Ugrás a navigációhoz Ugrás a kereséshez
1953. november 20. (68 éves)
Fábry Sándor (Budapest, 1953. november 20. –) magyar író, humorista, műsorvezető, dramaturg, érdemes és kiváló művész. Szerteágazó művészetét a kitűnő verbális és kommunikatív képességeire alapozza és azt sajátos egyedi humorral fűszerezi.
1953. november 20-án született Budapesten. A belvárosban nőtt fel, családjával sokáig a Kodály köröndön lakott.
18 évesen, 1972. március 15-én benne volt abban a 200 főnyi tömegben, amely a Batthyány-örökmécsesnél énekelte a Himnuszt, amiért többedmagával izgatás bűntette és szabálysértés miatt előállította a Budapesti Rendőr-főkapitányság.[1] Emiatt az MSZMP Központi Bizottság Tudományos- Kulturális és Közoktatási Osztálya nem javasolta egyetemi továbbtanulásra,[2] ennek ellenére mégis elkezdhette ugyanez év szeptemberében a Pécsi Tanárképző Főiskolát, majd 1976-78 között az Eötvös Loránd Tudományegyetem Bölcsészettudományi Kar magyar–német szakán folytatta tanulmányait. Ezzel párhuzamosan, ugyancsak 1976-78 között elvégezte a Mafilm Filmíró Iskoláját is.
Befejezve tanulmányait a tanári pálya helyett 1978 és 1992 között a Mafilm dramaturg-gyakornoka, majd dramaturgja volt. 1986-ban Jeles Andrással közösen Arc és álarc címmel irodalomtörténeti jelentőségű portréfilmet készített az általa írói munkássága és életszemlélete miatt egyaránt nagyra értékelt Szentkuthy Miklós íróval. Ugyanebben az évben indította a Hócipőben a lap egyik legnépszerűbb rovatát, a Dizájn Centert, amelyet vitt magával 1998-ban induló Esti Showder Fábry Sándorral című önálló televíziós műsorába is (a Hócipőt 2002-ben végleg otthagyta). 1992 óta szabadfoglalkozású, rendszeresen publikál különböző lapokban, dramaturgi pályafutása során több mint 40 forgatókönyvet írt szerzőtársával, Kardos Csabával.[3]
Az 1990-es évek elején figyeltek fel először humorára. Rövid idő alatt számos kabaréműsor konferansziéja, önálló betétek szerzője lett a Rádiókabaréban. Az 1998-as humorfesztivál szóvivője volt. 1994-ben a Soros Alapítvány jubileumi (10 éves), ünnepi műsorát vezette nagy sikerrel.[4]
1994–95 között a Merlin Színházban „A pincér közbeszól” című improvizatív önálló esttel lépett fel, majd pedig az Új Színházban tartott önálló komédiás estet „A Fábry” címmel.
1998-tól önálló műsora volt a tv-ben, mely kezdetben az MTV-n „Esti Showder Fábry Sándorral” címen, majd az első évad végén átkerült az RTL Klubhoz, ahol 2011-ig futott, kéthetente csütörtökön 21 óra 10 perctől ugyanazon a címen. A műsorba főleg ismert magyar személyiségeket (írók, költők, színészek, humoristák, sportolók stb.) hívtak meg, de szerepeltek már különböző nemzetiségek, vallások, közszervek (például rendőrség, tűzoltóság) képviselői is, akik általában valamilyen velük megesett humoros történetet meséltek el. A műsor állandó rovata volt a „Dizájn Center”, a show egyik legnépszerűbb eleme, amely főleg az elmúlt 30–40 évben gyártott és a kereskedelemben egykor kapható termékeket vett górcső alá, nosztalgikus emlékeket is megidézve. A műsor ezen részéből DVD is forgalomba került.
2009. szeptember 17-én debütált a Legyen Ön is milliomos! új műsorvezetőjeként. 2012-től visszatért a közmédia képernyőjére, ahol Fábry címmel indított műsort.[5] 2015-ig a műsort az M1 vetítette, majd azóta a Duna csatornán fut.
Televíziós szereplései mellett számos újságban is publikált már. Írásai megjelentek a Playboy, az Elite Magazin, a Filmvilág és a Népszabadság hasábjain.[6]
Politikailag konzervatív nézeteket vall, a Fidesz – Magyar Polgári Szövetség aktív támogatója. A Terror Háza létrehozásában való közreműködéséért kitüntetést is kapott.[7] A Fidesz-KDNP pártszövetség rendezvényein is felszólalt, bírálva a médiában elmaradt rendszerváltást.[8] Úgy véli, Magyarországon hibásan vezették be a kapitalizmust – a magyar emberek mentálisan még a szocializmusban ragadtak. Ezért a jelenlegi rendszert „kacializmus”-nak nevezi.[9]
Szülei id. Fábry Sándor és Kovácsy Éva, akiknek második gyermeke. Egy bátyja van. 2010-ben született egy fia: Marcell, akit édesanyja nevel, de Fábry is látogat.[10] Lánya, Borbála 2011. március 7-én született, akinek édesanyját feleségül is vette. A család Leányfalun él.[11][12]
2009 januárjában Malawiban járt, ahol a nevére vett egy árvát, aki a Fábry Alexandre Alassane Keita Junior nevet kapta. A gyereket Fábry itthonról anyagilag és ajándékokkal is támogatja.
Bacsó Péter–Fábry Sándor: Megint tanú. Filmregény, 1992; Pelikán–Pannon, Bp., 1992 (a nagy sikerű A tanú c. film folytatása könyvben)
Elfújta a tigris (Wahorn Andrással, 1994)
Dizájn Center (Hócipő rovata, 1989–2002)
Dizájn Center (könyv, 2005)
Showder a javából (Glória, 2006)
Dizájn Center 2 (könyv, 2007)
Showder kalendárium; vezető író Fábry Sándor; Scolar, Bp., 2010
drMáriás–Fábry Sándor: Etűdök rókafűrészre és fröccsöntött szarkára; Kossuth, Bp., 2018
Rendszeresen publikál magazinokban, újságokban, többek között a Playboyban önálló gasztronómiai rovatot vezetett.
Könnyű testi sértés (1983)
Szeressük egymást gyerekek! (1996)
Sose halunk meg (1992)
Arc és álarc 1-2. – Portréfilm Szentkuthy Miklósról (1989, bemutató 1994, rendező: Jeles András)[13]
Itt a szabadság! (1990)
Cadillac Drive (sorozat) (2006)
Immigrants – Jóska menni Amerika (2008)
Tabló – Minden, ami egy nyomozás mögött van! (2008)
Bon-bon díj (1997, 2001, 2006, 2007)
Eötvös József Sajtódíj (2007)
A Veszprémi Állatkert tiszteletbeli állatgondozója 1998 óta.
Gauland Ágnes: Fábry – Cenzúra Nélkül (2006, Budapest) (ISBN 9630612941)
↑ Kis Állambiztonsági Olvasókönyv II. kötetének 89. oldala
↑ V-156.043 sz. Vizsgálati Dosszié 7. kötete
↑ Ilyen volt, ilyen lett: Fábry Sándor. femina.hu. [2011. november 22-i dátummal az eredetiből archiválva]. (Hozzáférés: 2011. november 20.)
↑ Hócipő est. soros.hu. (Hozzáférés: 2011. november 20.)
↑ Adásonként 18 millió forintért szerződött Fábry a köztévéhez – Index, 2012. január 6.
↑ Kremenczy Zotárd: Fábry Sándor. magyarhumor.network.hu. (Hozzáférés: 2011. november 20.)
↑ MTI: Állami elismerés a Terror Háza és a Nemzeti Színház létrehozóinak (magyar nyelven). index.hu, 2002. március 13. (Hozzáférés: 2019. február 21.)
↑ Echo TV hírek 2007. november 23.
↑ A 60 éves Fábry Sándor az itt rekedt szocializmusról - 2014.01.02. Hír TV
↑ Fábry Sándornak lánya született. fn.hu, 2011. március 7. (Hozzáférés: 2011. március 7.)
↑ Megszületett Fábry Borbála. hirado.hu, 2012. március 1. [2011. március 8-i dátummal az eredetiből archiválva]. (Hozzáférés: 2011. március 7.)
↑ Századfordító magyarok - Szentkuthy Miklós (1908-1988). nava.hu. (Hozzáférés: 2016. január 7.)
Fábry Sándor.lap.hu – Linkgyűjtemény
Esti Showder Fábry Sándorral
Első cikke a Hócipőben (1989)
Fábry Sándor a PORT.hu-n (magyarul)
Hada Renáta és Pisti
Marton Frigyes (1975)  •  Komlós János (1976)  •  Szilágyi György (1977)  •  Mikes György és Somogyi Pál (1978)  •  Hofi Géza (1979)
Kaposy Miklós (1980)  •  Moldova György (1981)  •  Tabi László (1982)  •  Peterdi Pál (1983)  •  Sas József (1984)  •  Verebes István (1985)  •  Farkasházy Tivadar (1986)  •  Karinthy Ferenc (1987)  •  Nagy Bandó András (1988)  •  Sinkó Péter (1989)
Trunkó Barna (1990)  •  Markos György és Nádas György (1991)  •  Déri János (1992) posztumusz  •  Selmeczi Tibor (1993)  •  Boncz Géza (1994)  •  Kern András (1995)  •  Fábry Sándor (1996)  •  Majláth Mikes László (1997)  •  Koltai Róbert (1998)  •  Bajor Imre (1999)
Gálvölgyi János (2000)  •  Megyesi Gusztáv (2001)  •  Éles István (2002)  •  Sándor György (2003)  •  Maksa Zoltán (2004)  •  Tóth Tibor (2005)  •  Litkai Gergely (2006)  •  Garas Dezső (2007) (nem vette át)  •  Kovács András Péter (2008)  •  Kőhalmi Zoltán (2009)
Bödőcs Tibor (2010)  •  Hadházi László (2011)  •  Varga Ferenc József (2012)  •  Badár Sándor (2013)  •  Szomszédnéni Produkciós Iroda (2014)  •  Aradi Tibor (2015)  •  Szőke András (2016)  •  Aranyosi Péter (2017)  •  Vida Péter (2018)  •  Bagi Iván és Nacsa Olivér (2019)
Scherer Péter (2020)  •  Laár András (2021)
Nagy Sándor (3. évad)
Ördög Nóra (1–4. évad)
Stohl András (1–2. évad)
Fábry Sándor (1. évad)
Falusi Mariann (1. évad)
Fáy Miklós (2–3. évad)
Hajós András (4. évad)
Hernádi Judit (2–4. évad)
Keleti Andrea (1. évad)
Náray Tamás (1. évad)
Oroszlán Szonja (2–3. évad)
Pokorny Lia (4. évad)
Puzsér Róbert (4. évad)
Szirtes Tamás (2–3. évad)
Utasi Árpád (1. évad)
Tabáni István (2. évad)
László Attila (3. évad)
Mészáros János Elek (4. évad)
ISNI: 0000 0001 2280 3443
A lap eredeti címe: „https://hu.wikipedia.org/w/index.php?title=Fábry_Sándor&oldid=25298586”
A Magyar Köztársaság Érdemes Művésze díjasok
Magyarország Kiváló Művésze díjasok
Fotó nélküli Személy infobox sablont tartalmazó lapok
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 21., 21:00
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.